b"\n_START_ARTICLE_\nUnai Elorriaga L\xc3\xb3pez de Letona\n_START_SECTION_\nBiografia\n_START_PARAGRAPH_\nNascut a Bilbao, ha viscut sempre al barri d'Algorta del municipi de Getxo (Biscaia). Llicenciat en Filosofia i Lletres, secci\xc3\xb3 Filologia Basca per la Universitat de Deusto, al llarg dels anys ha estat professor de Llengua i Literatura, corrector, traductor i investigador treballant principalment en l'editorial Edeb\xc3\xa9 i la Fundaci\xc3\xb3 Labayru. La seva primera obra va ser l'assaig Literatur ideia batzuk, editada per Labayru en 2001. Aquest mateix any va publicar el seu opera prima escrita en basc, SPrako tranbia (Un tramvia en SP) per mitj\xc3\xa0 de l'editorial basca Elkar, que li va proporcionar fama i prestigi com a escriptor, especialment despr\xc3\xa9s que aquesta obra fos guardonada amb el Premi Nacional de Narrativa d'Espanya de 2002, convertint-se Unai Elorriaga en el segon escriptor en basc a obtenir aquest premi, despr\xc3\xa9s de Bernardo Atxaga en 1989. Aquest guard\xc3\xb3 va donar a con\xc3\xa8ixer Elorriaga m\xc3\xa9s enll\xc3\xa0 del Pa\xc3\xads Basc i des de llavors l'editorial Alfaguara ha publicat totes les seves novel\xc2\xb7les tradu\xc3\xafdes al castell\xc3\xa0. L'\xc3\xa8xit obtingut va permetre a Unai dedicar-se a l'escriptura de forma professional fins que va aconseguir pla\xc3\xa7a de professor en 2016._NEWLINE_Dos anys m\xc3\xa9s tard, en 2003, va publicar Van't Hoffen ilea (El p\xc3\xa8l de Van't Hoff) gr\xc3\xa0cies a la beca Igartza que ofereixen l'editorial Elkar i l'Ajuntament de Beasain. Vredaman va ser el seg\xc3\xbcent en 2005 i est\xc3\xa0 compost per quatre relats, un dels quals va adaptar el propi Elorriaga com a conte infantil amb el t\xc3\xadtol Matxinsaltoen belarriak (Les orelles de les llagostes) en 2006. Vredaman va ser guardonat en 2010 amb el NEA International Literary Award, concedit pel govern dels Estats Units, tradu\xc3\xaft com Plants don't drink cofee._NEWLINE_Londres kartoizkoa da (Londres \xc3\xa9s de cartr\xc3\xb3) \xc3\xa9s el resultat de quatre anys de treball, editat en 2009, que t\xc3\xa9 com a tema principal les caracter\xc3\xadstiques i complexitats de les dictadures. Premi de la Cr\xc3\xadtica de narrativa basca per la seva \xc3\xbaltima novel\xc2\xb7la, Iazko hezurrak (Mapes i gossos), i ha estat finalista, de nou, del Premi Nacional de Narrativa d'Espanya i del Premi de Literatura Euskadi. En 2016 ha estat finalista del Premi de Literatura Euskadi pel seu llibre infantil 107 kiwi._NEWLINE_El propi Elorriaga \xc3\xa9s el traductor de les seves obres al castell\xc3\xa0. Les seves novel\xc2\xb7les han estat tradu\xc3\xafdes a m\xc3\xbaltiples idiomes: itali\xc3\xa0, angl\xc3\xa8s, gallec, alemany, catal\xc3\xa0, serbi, rus i estoni\xc3\xa0 entre altres._NEWLINE_\xc3\x89s col\xc2\xb7laborador en premsa escrita (El Pa\xc3\xads, Deia, Euskaldunon Egunkaria, Berria...)i ha estat professor i ponent en universitats de tot el m\xc3\xb3n: Oxford, Georgetown, Universitat del Pa\xc3\xads Basc, Universitat de Dubl\xc3\xadn, Universitat d'Aberdeen, \xc3\x89cole Normale Sup\xc3\xa9rieure de Lyon...\n_START_SECTION_\nFilmografia\n_START_PARAGRAPH_\nla seva novel\xc2\xb7la SPrakop tranvia fou duta al cinema en 2008 pel director Aitzol Aramaio con el t\xc3\xadtol Un poco de chocolate."